અન્ય તીર્થોના પ્રસાદને સામાન્યતયા પ્રસાદમ્‌ તરીકે ઓળખવામાં આવે છે, પણ અહીં તેને ‘મહાપ્રસાદ’ ગણાવાય છે. એવું કહેવાય છે કે શ્રી જગન્નાથજીના પ્રસાદને મહાપ્રસાદ સ્વરૂપ મહાપ્રભુ વલ્લભાચાર્ય એકાદશીના વ્રત સમયે પુરી પહોંચ્યા હતા. ત્યાં તેમની નિષ્ઠાની પરીક્ષારૂપે તેમના હાથમાં કોઈએ પ્રસાદનો પડિયો પકડાવ્યો હતો. પણ મહાપ્રભુએ પ્રસાદ હાથમાં લઈ સ્તવન કરતાં કરતાં દિવસ સાથે રાત્રિ પણ વિતાવી દીધી અને બીજા દિવસે એટલે કે બારસે સ્તવન સમાપ્તિ બાદ આ પ્રસાદને તેમણે ગ્રહણ કર્યો હતો. એટલે ત્યારથી અહીંના પ્રસાદને ‘મહાપ્રસાદમ્’ કહેવાય છે. અહીં પ્રસાદમાં કોપરું, ફણગાવેલા મગ, માલપૂડા... વગેરે હોય છે.